12.03.2025 koosoleku PROTOKOLL

|  |  |
| --- | --- |
| Teams |  |

Algus kell 09:00 lõpp kell 09:40

Protokollis: Marje-Ly Rebas

Võtsid osa: Marje-Ly Rebas ja Marek Lind Transpordiametist, Merje Muiso, Anne Siitan, Taavi Rebane, Taavi Valgmäe, Rait Parve ja Siim Jürimaa Viimsi Vallavalitsusest

**PÄEVAKORD:**

1. Laeva tee ja Tallinn-Viimsi-Randvere tee ristmiku liikluskorraldusest Laeva tee 4 detailplaneeringu elluviimisel

**OTSUSTATI**

1. Ringristmik ei ole elluviidava planeeringuga seotud. Laeva tee 4 kinnistu omanikul ei ole tulenevalt kehtivast AS MILSTRANDI KÜTUSEBAASI TERRITOORIUMI detailplaneeringust ringristmiku rajamise kohustust. Ringristmiku rajamine ja Tallinn-Viimsi-Randvere tee laiendamine Viimsi mõisa pargi loodus- ja muinsuskaitse all olevale maale tuleneb „Randvere tee 1a ja 3, Väike-Madise, Lepiku, Uustalu, Kasti, Silversandri, Sepatelli ja Suur-Madise katastriüksuste ning alaga vahetult seotud jätkuvalt riigi omandis oleva maa“ detailplaneeringust. Paraku detailplaneeringu lahendust koos planeeringualasse jääva ringristmikuga planeeringut menetledes Keskkonnaameti ega Muinsuskaitseametiga ei kooskõlastatud. Seega Viimsi Vallavalitsusele teadaolevalt ei ole planeeringu kehtestamisel kaitseala valitsejatega kooskõlastatud ringristmiku rajamine ja riigitee laiendamine muinsus- ja looduskaitsealale. Eeltoodust lähtudes puudub teadmine, kas see on üldse elluviidav*.*
2. Tulenevalt sellest, et elluviidava planeeringu kehtestamise järgselt on liiklussagedus riigiteel kahekordistunud, tuleb lähtuda tänasest reaalsusest, liiklussagedusest. Juba välja ehitatud Laeva tee ja Tallinn-Viimsi-Randvere tee ristmik ei ole riigiteel kahekordistunud liiklussageduse ja arendusala tõttu täiendavalt lisanduvate liiklusvoogude tõttu enam ohutu.
3. Liikluskorralduse projekteerimisel liiklussagedust arendusala lähedal hajutada, sundliikumist vältida. Viimsi I ring kui ka II ring Tallinn-Viimsi-Randvere teel on suhteliselt koormatud ja lisaliiklusvoo käima panemine ringide kaudu mõjutab nende ristmiku teenindustaset (koormatust).
4. Muid alternatiive kui riigitee ristmik planeeringualalt väljasõiduks praegu ei ole.
5. Lahendada riigitee ja Laeva tee ristmik fooriristmikuna – vasakpööre riigiteelt Laeva teele sisse lubatud, vasakpööre välja mitte. Vasakpööre välja füüsiliselt takistada. Kaks foori Randvere teele (riigiteele) – põhja poolt tulles otsesuunale ja lõuna poolt vasakpöördeks Laeva teele.
6. Transpordiamet saadab protokolli vallavalitsusele, KOV-lt läheb kiri/protokoll arendajale. Transpordiamet väljastab nõuded foorristmikule. Arendaja peab esitama taotluse Transpordiametile.
7. Transpordiamet uurib Stratumilt, kas liiklusuuringut võib jagada vallaga. Peale loa saamist vallale saata.
8. Valla kontaktisikuks jääb Taavi Valgmäe, Transpordiametil Marje-Ly Rebas.